CELEX: 32021R1243
Language: sl
Date: 2021-04-19 00:00:00
Title: Delegirana uredba Komisije (EU) 2021/1243 z dne 19. aprila 2021 o dopolnitvi Uredbe (EU) 2019/2144 Evropskega parlamenta in Sveta z določitvijo podrobnih pravil glede pripomočka za namestitev alkoholne zapore v motorna vozila ter o spremembi Priloge II k navedeni uredbi (Besedilo velja za EGP)

30.7.2021   
               
               
                  SL
               
               
                  Uradni list Evropske unije
               
               
                  L 272/11
               
            
         DELEGIRANA UREDBA KOMISIJE (EU) 2021/1243
         z dne 19. aprila 2021
         o dopolnitvi Uredbe (EU) 2019/2144 Evropskega parlamenta in Sveta z določitvijo podrobnih pravil glede pripomočka za namestitev alkoholne zapore v motorna vozila ter o spremembi Priloge II k navedeni uredbi
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/2144 Evropskega parlamenta in Sveta z dne 27. novembra 2019 o zahtevah za homologacijo motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, v zvezi z njihovo splošno varnostjo in zaščito potnikov v vozilu ter izpostavljenih udeležencev v cestnem prometu in o spremembi Uredbe (EU) 2018/858 Evropskega parlamenta in Sveta ter razveljavitvi uredb (ES) št. 78/2009, (ES) št. 79/2009 in (ES) št. 661/2009 Evropskega parlamenta in Sveta in uredb Komisije (ES) št. 631/2009, (EU) št. 406/2010, (EU) št. 672/2010, (EU) št. 1003/2010, (EU) št. 1005/2010, (EU) št. 1008/2010, (EU) št. 1009/2010, (EU) št. 19/2011, (EU) št. 109/2011, (EU) št. 458/2011, (EU) št. 65/2012, (EU) št. 130/2012, (EU) št. 347/2012, (EU) št. 351/2012, (EU) št. 1230/2012 in (EU) 2015/166 (1) ter zlasti člena 4(6) in člena 6(6) Uredbe,
         ob upoštevanju naslednjega:
         
                     (1)
                  
                  
                     Člen 6 Uredbe (EU) 2019/2144 določa, da morajo biti motorna vozila kategorij M in N opremljena z določenimi naprednimi sistemi vozil, vključno s pripomočkom za namestitev blokirne naprave za primer uživanja alkohola (v nadaljnjem besedilu: alkoholne zapore). V Prilogi II navedene uredbe so določene osnovne zahteve za homologacijo motornih vozil v zvezi s pripomočkom za namestitev alkoholne zapore v navedenih vozilih.
                  
               
                     (2)
                  
                  
                     Alkoholne zapore povečujejo prometno varnost, saj voznikom preprečijo vožnjo motornega vozila, če koncentracija alkohola v telesu presega določeno mejno vrednost.
                  
               
                     (3)
                  
                  
                     Potrebna so podrobna pravila v zvezi s posebnimi zahtevami za homologacijo vozil v zvezi s pripomočkom za namestitev alkoholne zapore.
                  
               
                     (4)
                  
                  
                     Evropski standard iz serije EN 50436 določa preizkuševalne metode in bistvene zahteve glede delovanja alkoholnih zapor ter določa smernice organom, nosilcem odločanja, kupcem in uporabnikom. Standardi iz navedene serije vključujejo tudi posebne določbe v zvezi z motornimi vozili, da se olajša namestitev alkoholnih zapor.
                  
               
                     (5)
                  
                  
                     Alkoholne zapore so večinoma namenjene namestitvi na poprodajnem trgu. V ta namen se priključijo na električne in krmilne tokokroge vozila. Taka namestitev ne bi smela ovirati pravilnega delovanja ali vzdrževanja vozila, ogrožati varnosti in zaščite vozila, temveč bi morala biti čim bolj enostavna za specializirane in usposobljene monterje.
                  
               
                     (6)
                  
                  
                     Zato je treba od proizvajalcev vozil zahtevati, da na svojih spletnih straneh dajo na voljo dokument z jasnimi navodili za namestitev alkoholnih zapor („dokument o namestitvi“), da se tehnikom omogoči pravilna namestitev alkoholne zapore v določen model vozila.
                  
               
                     (7)
                  
                  
                     Ker se nekatere informacije iz dokumenta o namestitvi lahko nanašajo na storitve informiranja o popravilu in vzdrževanju, povezane z varnostjo, bi morale biti na voljo samo neodvisnim izvajalcem, ki jih pooblaščeni subjekti pooblastijo v skladu z Dodatkom 3 k Prilogi X k Uredbi (EU) 2018/858 Evropskega parlamenta in Sveta (2).
                  
               
                     (8)
                  
                  
                     Preglednica s seznamom zahtev iz Priloge II k Uredbi (EU) 2019/2144 ne vsebuje sklicev na regulativne akte v zvezi s pripomočkom za namestitev alkoholne zapore. Zato je treba v navedeno prilogo vključiti sklic na to uredbo.
                  
               
                     (9)
                  
                  
                     Uredbo (EU) 2019/2144 bi bilo zato treba ustrezno spremeniti.
                  
               
                     (10)
                  
                  
                     Ker se bo Uredba (EU) 2019/2144 uporabljala od 6. julija 2022, bi se morala tudi ta uredba uporabljati od istega datuma –
                  
               SPREJELA NASLEDNJO UREDBO:
         
            Člen 1
            Zahteve za pripomoček za namestitev alkoholne zapore
            Za homologacijo motornih vozil v zvezi s pripomočkom za namestitev alkoholne zapore veljajo zahteve iz Priloge I.
         
         
            Člen 2
            Sprememba Uredbe (EU) 2019/2144
            Priloga II k Uredbi (EU) 2019/2144 se spremeni v skladu s Prilogo II k tej uredbi.
         
         
            Člen 3
            Začetek veljavnosti in uporaba
            Ta uredba začne veljati dvajseti dan po objavi v Uradnem listu Evropske unije.
            Uporablja se od 6. julija 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. aprila 2021
            
               
                  Za Komisijo
               
               
                  Predsednica
               
               
                  UrsulaVON DER LEYEN
            
         
         
            (1)  UL L 325, 16.12.2019, str. 1.
         
            (2)  Uredba (EU) 2018/858 Evropskega parlamenta in Sveta z dne 30. maja 2018 o odobritvi in tržnem nadzoru motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi uredb (ES) št. 715/2007 in (ES) št. 595/2009 ter razveljavitvi Direktive 2007/46/ES (UL L 151, 14.6.2018, str. 1).
      
      
         
            PRILOGA I
            Tehnične zahteve
            
               1.   
               
                  Pripomoček za namestitev alkoholne zapore omogoča vgradnjo ali naknadno vgradnjo alkoholne zapore v skladu z evropskim standardom EN 50436-1:2014 ali EN 50436-2:2014+A1:2015.
               
            
            
               2.   
               
                  V vsakem motornem vozilu kategorij M in N mora biti sistem vozila v zvezi s pripomočkom za namestitev alkoholne zapore skladen z ustreznim modelom vozila, kot je določeno v dokumentu o namestitvi alkoholne zapore (v nadaljnjem besedilu: dokument o namestitvi), ki je skladen z evropskim standardom EN 50436-7:2016. V ta namen dokument o namestitvi zajema vsaj eno od možnosti iz Priloge C 3a, 3b ali 3c k standardu EN 50436-7:2016. Proizvajalec vozila lahko v dogovoru s homologacijskim organom in tehnično službo predloži dokument o namestitvi, skladen s poznejšimi revizijami evropskega standarda.
               
            
            
               3.   
               
                  Dokument o namestitvi
               
            
            
               3.1   
               Dokument o namestitvi vsebuje podroben opis, diagrame in slike, ki pojasnjujejo namestitev alkoholne zapore in ki zajemajo katerega koli od naslednjih nizov informacij:
               
                           (a)
                        
                        
                           informacije o akumulatorskem napajanju, ozemljitvi, vodniku za pripravljenost in zagon vozila;
                        
                     
                           (b)
                        
                        
                           informacije o akumulatorskem napajanju, ozemljitvi, vhodnem in izhodnem vodniku za pripravljenost in omogočanje ali onemogočanje zagona ter neobveznem zaznavanju zmogljivosti pogona (npr. delovanje motorja) ali signalnega vodnika za premikanje vozila; ali
                        
                     
                           (c)
                        
                        
                           informacije o akumulatorskem napajanju, ozemljitvi in povezavi s podatkovnim vodilom.
                        
                     
            
               3.2   
               
                  Morebitna dodatna programska oprema, strojna oprema ali postopki, potrebni za namestitev alkoholne zapore v standardno vozilo, se opredelijo in navedejo v dokumentu o namestitvi.
               
            
            
               3.3   
               
                  Alkoholna zapora je običajno v zapornem stanju. Zaporno stanje alkoholne zapore se doseže bodisi z odprtim izhodnim relejem, ustreznim izhodnim signalom ali ustreznim sporočilom po digitalnem vodilu. Zaprtje tega releja ali sprememba zapornega izhodnega signala v nezaporni izhodni signal ali prenos ustreznega sporočila o sprostitvi zapore po podatkovnem vodilu se zgodi, ko je dostavljen sprejemljiv izdihnjeni vzorec za dihanje s koncentracijo alkohola, ki je nižja od prednastavljene mejne vrednosti.
               
            
            
               3.4   
               
                  Nameščena alkoholna zapora lahko poseže le v postopek zagona motorja ali v omogočanje premikanja vozila z lastnim pogonom ob aktiviranju glavnega upravljalnega stikala vozila, ne sme pa vplivati na delujoči motor ali vozilo v gibanju.
               
            
            
               4.   
               
                  Dostop do informacij o pripomočku za namestitev alkoholne zapore
               
            
            
               4.1   
               
                  Proizvajalci vozil vzpostavijo potrebne ukrepe in postopke za zagotovitev, da so informacije o pripomočku za namestitev alkoholne zapore v obliki ustreznih podrobnosti standardiziranega dokumenta o namestitvi dostopne v skladu s Prilogo X k Uredbi (EU) 2018/858. Ker nekatere informacije lahko zadevajo storitve obveščanja o popravilih in vzdrževanju vozil, povezane z varnostjo, je dostop do informacij o pripomočku za namestitev alkoholne zapore omejen na neodvisne izvajalce, ki upoštevajo postopek iz Dodatka 3 k navedeni prilogi.
               
            
            
               5.   
               
                  Proizvajalec vozila opisnemu listu priloži izjavo, sestavljeno z uporabo predloge iz Dodatka k tej prilogi.
               
            
         
      
      
         
            Dodatek
            Izjava proizvajalca
            (Proizvajalec):
            …
            (Naslov proizvajalca):
            …
            potrjuje, da
            zagotavlja dostop do dokumenta o namestitvi alkoholne zapore v skladu s členom 1 Delegirane uredbe Komisije (EU) 2021/1243 (1) za naslednjo znamko in tip vozila: …
            Glavni spletni naslovi, na katerih je mogoč dostop do dokumenta o namestitvi alkoholne zapore, so navedeni v Prilogi A k tej izjavi. Kontaktni podatki odgovornega zastopnika proizvajalca, ki je podpisal to izjavo, so navedeni v Prilogi B k tej izjavi.
            V … [kraj]
            Dne ... [datum]
            [Podpis] [Delovno mesto]
            Priloga A: spletni naslovi
            Priloga B: kontaktni podatki
            
               (1)  Delegirana uredba Komisije (EU) 2021/1243 z dne 19. aprila 2021 o dopolnitvi Uredbe (EU) 2019/2144 Evropskega parlamenta in Sveta z določitvijo podrobnih pravil glede pripomočka za namestitev alkoholne zapore v motorna vozila ter o spremembi Priloge II k navedeni uredbi (UL L 272, str. 11).
         
      
      
         
            PRILOGA II
            Sprememba Uredbe (EU) 2019/2144
            V Prilogi II k Uredbi (EU) 2019/2144 se vrstica za zahtevo E1 nadomesti z naslednjim::
            
               
                           „E1 Pripomoček za namestitev alkoholne zapore
                        
                        
                           Delegirana uredba Komisije (EU) 2021/1243  (*1)
                           
                        
                        
                            
                        
                        
                           B
                        
                        
                           B
                        
                        
                           B
                        
                        
                           B
                        
                        
                           B
                        
                        
                           B
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
            
               (*1)  Delegirana uredba Komisije (EU) 2021/1243 z dne 19. aprila 2021 o dopolnitvi Uredbe (EU) 2019/2144 Evropskega parlamenta in Sveta z določitvijo podrobnih pravil glede pripomočka za namestitev alkoholne zapore v motorna vozila ter o spremembi Priloge II k navedeni uredbi (UL L 272, …, str. 11).“